# 17 de gener

El 17 de gener és el dissetè dia de l'any del calendari gregorià. Queden 348 dies per finalitzar l'any i 349 en els anys de traspàs.

## Citacions
### Efemèrides

* La Rambla és una meravella. És un dels pocs carrers de Barcelona en el qual em sento plenament bé.
       El quadern gris, 17 de gener de 1919. — Josep Pla
* Al cap i a la fi, el principal negoci del poble nord-americà és el negoci.
    (en anglès) After all, the chief business of the American people is business.
       Discurs adreçat a l'American Society of Newspaper Editors (Washington, DC), 17 de gener de 1925. — Calvin Coolidge
* Era massa pobra per ser hippie. Els hippies eren nois rics que el cap de setmana anaven a cases molt boniques. Encara que portava els cabells afro i em vestia com una hippie, estava tot el dia estudiant.
       Entrevista a La Vanguardia, 17 de gener de 2013. — Barbara Hendricks
* No permetrem actuacions contràries a la Constitució, i el referèndum d'autodeterminació n'és una.
    (en castellà) Como Gobierno no permitiremos actuaciones contrarias a la Constitución y el referendum de autodeterminación lo es.
       Roda de premsa posterior al Consell de Ministres, 17 de gener de 2014. — Soraya Sáenz de Santamaría

### Naixements
#### 1600 — Pedro Calderón de la Barca

* Quan l'amor no és bogeria no és amor.
    (en castellà) Cuando amor no es locura no es amor.

#### 1706 — Benjamin Franklin

* Mai no ha existit una guerra bona o una pau dolenta.
    (en anglès) There never was a good war or a bad peace.
       Carta a Josiah Quincy, 11 de setembre de 1773.

#### 1888 — Eugeni Xammar

* Digueu-me com van els ferrocarrils i us diré si a un país hi ha pau o guerra. Pau vol dir regularitat i precisió de les comunicacions. Guerra vol dir inseguretat i desgavell.
       «Jornades a la Conca del Rhur$^{(1)}$». La Veu de Catalunya, Núm. 8400 (23 de febrer de 1923), p. 6.

#### 1899 — Al Capone

* No poden recaptar impostos legalment de diners il·legals.
    (en anglès) They can't collect legal taxes from illegal money.
          Queixa al US Bureau of Internal Revenue que li reclamava pagar impostos per la seva fortuna del contraban.

#### 1942 — Muhammad Ali

* La boxa és un grup d'homes blancs veient dos homes negres estomacant-se l'un a l'altre.
    (en anglès) Boxing is a lot of white men watching two black men beat each other up.

### Necrològiques
#### 1959 — Joan Amades

* El folklore es troba en tot lloc, sobretot en la gent més humil i amb menys cultura. Acompanya el poble des que neix fins que es mor.

#### 2002 — Camilo José Cela

* La mort és dolça; però la seva avantsala, cruel.
    (en castellà) La muerte es dulce; pero su antesala, cruel.

## Dites populars
### Santoral
#### Sant Antoni

* Per Sant Antoni, un fred com un dimoni.
    (var.) Per Sant Antoni, fa un fred de dimoni.
    (var.) Per Sant Antoni, fa un fred del dimoni; per Sant Julià, cuida a matar.
* Sant Antoni del Porquet a les velles fa carassa i a les joves fa l'ullet.
    (var.) Sant Antoni del Porquet, a les velles fa ganyotes i a les joves fa l'ullet.

## Referències

* ↑ Pla, Josep. El Quadern gris : un dietari. Barcelona: Destino, 1966.
* ↑ Platt, Suzy (ed.). «Calvin Coolidge (1872–1933)». Respectfully Quoted: A Dictionary of Quotations. Bartleby.com, 2012. Arxivat de l'original el 1468860410. [Consulta: 29 juliol 2012].
* ↑ Sanchís, Ima «"Haber sido pobre y discriminada es mi fuerza"» (en castellà). La Vanguardia, (17-01-2013) [Consulta: 23 octubre 2016].
* ↑ «La Moncloa avança el cop de porta: "La consulta no és possible, no pot celebrar-se"». Ara, (17-01-2014) [Consulta: 19 novembre 2014].
* ↑ Doval, Gregorio. 1001 citas y frases ingeniosas sobre el Amor, el Sexo y el Matrimonio. Madrid: Santos Rodríguez, 2008. ISBN 9788497634236.
* ↑ «La pau al món, un camí ple d'obstacles». Barcelona: Generalitat de Catalunya, 21-09-2009. [Consulta: 12 abril 2012].$^{[Enllaçnoactiu]}$
* ↑ Xammar, Eugeni «Jornades a la Conca del Rhur$^{(1)}$». La Veu de Catalunya, Núm. 8400, (25-02-1923), pàg. 6 [Consulta: 5 desembre 2014].
* ↑ Dehgan, Bahman. America in Quotations. McFarland, 2003, p. 189. ISBN 9780786415861.
* ↑ «Ali's quotes». BBC Sport. Londres: BBC, 17-01-2007. Arxivat de l'original el 1326721988. [Consulta: 7 gener 2012].
* ↑ Grau Alcoverro, Josep; Serena Barrubés, Pura «Joan Amades» (PDF). Butlletí del Centre d'Estudis de la Terra Alta, Num. 2, (1983), pàg. 7-8 [Consulta: 17 abril 2012].
* ↑ Amela, Víctor M. Antología de citas: sabiduría humana en 30.000 sentencias. Barcelona: Styria, 2010. ISBN 9788492520480.
* ↑ Alcover, Antoni M.; Moll, Francesc de B. «17 de gener». A: Diccionari català-valencià-balear. Barcelona: IEC, 2002.
* 1 2 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 13 setembre 2024].
* ↑ Parés i Puntas, 1999.
* ↑ Amades, Joan. Costums populars de Barcelona. Barcelona: Centre Excursionista de Catalunya, 1931, p. 28-30. $^{[Enllaçnoactiu]}$